Mark Webber

**Mark Alan Webber** (født 27. august 1976 i Queanbeyan, New South Wales, Australia) er en australsk racerfører som kjørte i Formel 1 for Red Bull Racing fra  til . Han hadde tidligere også kjørt for Minardi, Jaguar og Williams. For 2014 gikk han til FIA World Endurance Championship, hvor han kjører for Porsche i deres helt nye Le Mans Prototype, Porsche 919 Hybrid.

## Formel 1
### Minardi (2002)
Webber debuterte i Formel 1 for Minardi i 2002. Han tok sine første poeng under debutløpet på hjemmebane i Australia og endte sesongen på en 16.-plass med 2 poeng.
### Jaguar (2003-2004)
Før 2003 gikk Webber over til Jaguar. Han tok jevnt med poeng og endte 2003-sesongen på en 10.-plass med 17 poeng, og en 13.-plass med 7 poeng i 2004.
### Williams (2005-2006)
Etter to år hos Jaguar Racing, gikk Webber over til Williams før Formel 1-sesongen 2005. Han tok sin første pallplassering med en 3.-plass i Monaco, og endte sesongen på en 10.-plass med 36 poeng. 2006-sesongen ble derimot en skuffelse, hvor Webber kun tok 7 poeng og endte på 14.-plass i sammendraget.

### Red Bull Racing (2007-2013)
#### 2007
Før 2007-sesongen gikk Webber til Red Bull Racing som lagkamerat til David Coulthard. Han tok sin andre pallplassering i karrieren under Europas Grand Prix, og endte sesongen på en 12.-plass med 10 poeng.

#### 2008
Webber startet sesongen med å måtte gi seg underveis i Australia, men kom så sterkere tilbake med å ta poeng i fem løp på rad, og toppet det med en 4.-plass i Monaco. Canadas Grand Prix ble deretter en nedtur, før Webber tok en 6.-plass i Frankrike. Flere poengløse løp fulgte så, før Webber avsluttet sesongen med tre 8.-plasser i løpene i Belgia, Italia og Japan. Webber endte sesongen, uten å ha tatt noen pallplasser, på 11.-plass med 21 poeng.

#### 2009

Sesongen 2009 startet med en svak 12.-plass i Australia, før de første poengene ble tatt med en 6.-plass i Malaysia. Under Kinas Grand Prix fullførte løpet som nr. 2 etter lagkamerat Sebastian Vettel som vant, men foran Jenson Button. Senere fikk han så en 3.-plass i Spanias Grand Prix, denne gangen foran lagkamerat Vettel. I klassiske Monacos Grand Prix måtte Webber nøye seg med en 5.-plass.

Så fulgte to sterke løp med 2.-plasser både i Tyrkia og Storbritannia, før Webber fikk sin aller første seier noensinne med å vinne Tysklands Grand Prix 2009. Ved starten av løpet, var Webber og Barrichello siden om side på vei mot første sving, da Webber slo hjulene sine inn i brasilianeren, noe som ga Webber en gjennomkjøringsstraff for senere. Mark Webber ble den første australske vinneren i Formel 1 på nesten 30 år trass i sin straff underveis i løpet. Webber fulgte opp seieren ved å havne på 3.-plass i Ungarn, noe som sendte han opp på 2.-plass sammenlagt, da lagkameraten Vettel måtte bryte.

#### 2010

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
*  - Malaysias Grand Prix 2009 ble stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng.
*  - Brøt løpet, men ble klassifisert ettersom han hadde fullført over 90% av løpsdistansen.

## Se også
* Liste over Formel 1-førere

## Referanser


## Eksterne lenker
* 
* 
*  Mark Webb career details
*  Mark Webber Pure Tasmania Challenge
*  Mark Webber's Formula 1 statistics